BDMS วิ่ง 3% ลุ้นกำไร Q2/61 โตเด่นรับยอดผู้ป่วยพุ่ง-ค่าใช้จ่ายดอกเบี้ยลด
BDMS วิ่ง 3% ลุ้นกำไร Q2/61 โตเด่นรับยอดผู้ป่วยพุ่ง-ค่าใช้จ่ายดอกเบี้ยลด โดยล่าสุด ณ เวลา 11.02 น. อยู่ที่ระดับ 26 บาท บวก 0.75 บาท หรือ 2.97% สูงสุดที่ระดับ 26 บาท ต่ำสุดที่ระดับ 25 บาท มูลค่าซื้อขาย 445.52 ล้านบาท
12 มิ.ย. 2561

ผู้สื่อข่าวรายงานว่า ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 11.02 น. อยู่ที่ระดับ 26 บาท บวก 0.75 บาท หรือ 2.97% สูงสุดที่ระดับ 26 บาท ต่ำสุดที่ระดับ 25 บาท มูลค่าซื้อขาย 445.52 ล้านบาท

ด้าน บล.โนมูระ พัฒนสิน ระบุในบทวิเคราะห์ เลือก BDMS เป็นหุ้นเด่น โดยมีมุมมองบวกต่อโอกาสเติบโตจากความได้เปรียบด้านเครือข่าย รพ.ครอบคลุมกลุ่มลูกค้าทั้งระดับกลาง-พรีเมียร์ ทำให้ผลการดำเนินงานมีแนวโน้มเติบโตจากผู้ใช้บริการ และมี margin จากการรักษาดีขึ้นต่อเนื่อง พร้อมคาดว่า BDMS จะรายงานผลการดำเนินงานไตรมาส 2/61 มีกำไรเติบโต 25% จากปีก่อน แต่ลดลง31% จากไตรมาสก่อน เนื่องจากมีค่าใช้จ่ายดอกเบี้ยลดลงจากช่วงเดียวกันของปีก่อน
ขณะที่บทวิเคราะห์ บล.เออีซี ระบุว่า BDMS เป็นหุ้นที่มีพื้นฐานดี และคาดว่าในช่วงครึ่งหลังปี 2561 จะมีกำไรสดใสเมื่อเทียบกับช่วงเดียวกันของปีก่อน